Gabonetako Loteria

Gabonetako Loteria Espainian abenduaren 22an ospatzen den zozketa da. Espainiako Loteria Nazionalaren parte da eta lehen aldiz 1812ko abenduaren 18an ospatu zen, Cadizen. Estatuaren diru sarrerak handitzeko asmoz sortu zuen Ciriaco Gonzalez Carvajalek eta urteen poderioz gabonen ikur bihurtu da.

Uztaileko lehen asteetan hasten da Gabonetako Loteriaren salmenta eta zozketaren prestaketa egun bat lehenago hasten da, jendaurrean bolak aztertzen direnean. Abenduaren 22an San Ildefonso ikastetxeko haurrek abesten dituzte zenbakiak.

Gabonetako Loteriak 2.772 milioi euro banatzen ditu, sari ezberdinetan banatuta.

 Ezaugarriak 

Loteria txartel bakoitzak dezimo izena hartzen dute, apustulariak loteria-billete baten hamarrena jokatzen duelako. Loteria-billete bakoitza (seriea) hamar dezimoz osatuta dago.

Zenbaki bakoitzaren serieak jaulkitzen dira, hau da, zenbaki bakoitzeko loteria-billete bakoitza hainbat alditan errepikatzen da. Txartel bakoitzean agertzen da serie zenbakia. 2011 geroztik, 100.000 zenbakik hartzen dute parte zozketan (00000 zenbakitik 99999 zenbakira arte). Sari nagusia irabazteko probabilitatea %0,001 da.

Zenbaki hauetako bakoitzaren 198 serie ateratzen dira eta serie hauetako bakoitzean 10 dezimo daude. Beraz, zenbaki bakoitzaren 1980 dezimo daude, 198 milioi dezimo guztira. Dezimo hauetako bakoitzaren prezioa 20 eurotakoa da, 3.960 milioi euro jokatzen dira dezimo guztien artean.

Gabonetako loteriatik jasotako diruaren %70 sarietarako da (2.772 milioi euro), %22 Tesoro Público ak jasotzen du (871,2 milioi euro) eta gainontzeko %8a (316,2 milioi euro) salmenta puntuetako komisioetara eta administrazio gastuetara bideratzen da. Gainera, 40.000 euro baino gehiagoko saria jasoz gero, Ogasunak sari horren %20 jasotzen du zergen bidez (Loteria Nazional-ek berak, zuzenean, sariaren %80a ematen dio irabazleari).

 Sariak 
Gabonetako Loteriak sari ezberdinak banatzen ditu. Gainera, posible da dezimo batek sari bat baino gehiago izatea.

Ondorengo sariak loteria-billete bakoitzarentzat dira. Beraz, dezimo bakarra izanez gero zati hamar egin behar da kopurua jakiteko eta kontuan izan %20ko zerga.
Lehenengo saria edo Sari Nagusia4.000.000 euroBigarren saria1.250.000 euroHirugarren saria500.000 euroLaugarren saria200.000 eurotako 2 sariBosgarren saria60.000 eurotako 8 sariPedrea:1.000 eurotako 1794 sariSari nagusiaren aurreko eta atzeko zenbakia20.000 eurotako 2 sariBigarren sariaren aurreko eta atzeko zenbakia12.500 eurotako 2 sariHirugarren sariaren aurreko eta atzeko zenbakia9.600 eurotako 2 sariLehen, bigarren eta hirugarren sarien ehunekoa1.000 eurotako 297 sariLaugarren eta bosgarren sarien ehunekoa1.000 eurotako 198 sariLehen, bigarren eta hirugarren sarien azken bi zenbakiak1.000 eurotako 297 sariJokatutakoa200 eurotako 9999 sari
Azken sari nagusiak eta probintzia saridunak.
UrteaSari nagusiaren zenbakiaProbintzia saridunak202579.432Bañeza, Madril, Pola de Gordón, Viḷḷablinu eta Viḷḷamanín202472.480Logroño202388.008Arroyo de la Encomienda, Balearrak, Bartzelona, Cáceres, Granada, Jaén, Madril, Murtzia, Sevilla, Toledo, Santa Cruz Tenerifekoa, Las Palmas Kanaria Handikoa, Hinojosa del Duque, Iznájar, Puente Genil eta Fernán-Núñez202205.490202186.148Madril, Ayamonte, Las Palmas Kanaria Handikoa eta Santoña202072.897Castelló de Rugat, Punta Umbría, Xàbia, Granada, Madril, Bilbao, Boñare, Vigo, El Cover, O Porriño, Granadilla de Abona, Cáceres, El Puerto de Santa María, Kordoba, Haría, San Pedro del Pinatar, Salamanca, Reus, Buenavista, Oliva, Alfara del Patriarca eta Zamora201926.590Alcoi, Bartzelona, Las Torres de Cotillas, Madril, Murtzia, Salamanca, Salou, Sant Vicent del Raspeig, Sevilla, Súria eta Teulada201803.347Bilbo, Gernika, Huesca, Cuenca, Valentzia, Elx, Alacant, Avila, Zamora eta Tarragona201771.198Lugo201666.513Madril201579.140Roquetas de Mar (Almería)201413.437Madril, Cádiz, Murtzia, Valentzia, Albacete, Cáceres, Coruña, Errioxa, Las Palmas, León eta Lugo.201362.246Madril, Gipuzkoa, Jaén, Toledo, Palentzia, Valentzia, Sevilla, Asturias, Pontevedra eta Bartzelona201276.058Coruña, Bizkaia, Lugo, Asturias, León, Burgos, Salamanca, Segovia, Valladolid, Nafarroa, Soria, Madril, Zaragoza, Huesca, Bartzelona, Castelló, Valentzia, Albacete, Alacant, Murtzia, Eivissa, Badajoz, Cádiz, Ceuta, Granada, Kordoba, Jaén, Almería, Tenerife eta Las Palmas201158.268Huesca201079.250Bartzelona, Alacant, Tenerife, Madril, Cáceres, Palentzia, Murtzia, Zaragoza eta Gipuzkoa200978.294Madril200832.365Bartzelona, Alacant, Gipuzkoa, Madril, Zaragoza, Jaén, Ourense eta Soria200706.381Alacant, Almería, Asturias, Bartzelona, Coruña, Lleida, Madril, Tenerife, Teruel, Toledo eta Bizkaia200620.297Soria, Sevilla, Alacant, Madril eta Asturias200520.085Bartzelona200454.600Lleida200342.473Lleida, Errioxa eta Coruña200208.103Murtzia, Madril eta Errioxa200118.795Murtzia200049.740Segovia199965.379Alacant199821.856Gipuzkoa eta Madril199743.728Granada199656.169Valentzia199545.495Balearrak199449.595Bartzelona199347.884Alacant199231.466Bartzelona, Sevilla, Segovia eta Zaragoza199147.996Madril199032.522Toledo, Madril eta Valentzia

 Gabonetako Loteria Euskal Herrian 
Gabonetako Loterian egiten den gastuari dagokionez, Hego Euskal Herriko herritar bakoitzak batez beste 75 euro jokatzen ditu Gabonetako Loterian. Bizkaian 89,84 euro, Gipuzkoan 60,70 euro, Nafarroan 56,96 euro eta Araban 53,30 euro.

Sariei dagokionez, Gabonetako Loteriaren bigarren, hirugarren, laugarren eta bostgarren sari ugari tokatu izan dira Euskal Herriko hainbat lekutan. Sari nagusia, ordea, 12 aldiz tokatu da Bizkaian, 6 Gipuzkoan, 5 Nafarroan eta 3 Araban.

 Erreferentziak 

 Ikus, gainera 
 Loteria

 Kanpo estekak 

Kategoria:Espainiako kultura
Kategoria:Loteriak
Kategoria:Eguberri gertakizun eta ospakizunak